ये उल्काएं करीब 15 से 40 किलोमीटर की ऊँचाई से ही चमकने लगती हैं और 11 से 72 किलोमीटर प्रति सेकेंड के वेग से गिरती हैं। इनका भार 0ण्01 ग्राम से लाखों टन तक हो सकता है। उल्का कणों की धूल भी पृथ्वी पर ही गिरती है। वैज्ञानिकों के अनुमान के अनुसार प्रतिदिन लगभग 1000 टन उल्का धूल पृथ्वी पर गिरती है। पृथ्वी पर हर साल करीब 500 उल्का पिंड गिरते हैं जिनमें से केवल एक प्रतिशत का ही पता चल पाता है। पिछली बार जो सबसे बड़ा उल्का पिंड पृथ्वी के निकट आया था वो था पाँच किलोमीटर बड़ा तूतेतिस जो 2004 में पृथ्वी के निकट आया था। रूस के वैज्ञानिकों ने हर तीन साल बाद पृथ्वी के निकट से गुजरने वाले पर्वत के आकार के उल्का पिंड की खोज की है।